Victoria (Kanada)

Victoria on Kanadassa sijaitsevan Brittiläisen Kolumbian provinssin pääkaupunki. Se on yksi Brittiläisen Kolumbian suosituimmista turistikohteista. Kaupungin väkiluku on noin 92 000 ja sitä ympäröivällä metropolialueella elää 397 000 ihmistä (2021).

Victoria sijaitsee Vancouverinsaaren kaakkoiskärjessä noin 100 kilometriä Vancouverista etelään. Victoria perustettiin vuonna 1862.

pienoiskuva|vasen|Brittiläisen Kolumbian parlamenttitalo Victoriassa.
Victoriassa sijaitsee Brittiläisen Kolumbian parlamenttirakennukset, joissa Brittiläisen Kolumbian parlamentti kokoontuu.

 Ilmasto 
Victoriassa vallitsee lauhkea ilmasto. Talvet ovat leutoja ja sateisia ja kesät lämpimiä ja kuivia. Lämpimintä on heinä- ja elokuussa, jolloin lämpötila on noin 11–22 °C. Viileintä on joulu- ja tammikuussa, jolloin lämpötila on noin 1–7 °C. Vuosittainen sadanta on noin 880 millimetriä. Kuivinta on heinäkuussa (20 mm) ja sateisinta joulukuussa (150 mm).

Suotuisan ilmastonsa vuoksi Victoria on saanut lempinimen ”City of Gardens” eli ”puutarhakaupunki”, sillä siellä menestyvät monet kasvilajit, jotka ovat harvinaisia muualla Kanadassa.

 Ystävyyskaupungit 
Victorialla on neljä ystävyyskaupunkia: Napier Uudessa-Seelannissa, Suzhou Kiinassa, Habarovsk Venäjällä (ystävyyskaupunkisuhde keskeytetty 2022) ja Morioka Japanissa.

Lähteet

 Aiheesta muualla 

Victorian kaupungin verkkosivut

Luokka:Brittiläisen Kolumbian kaupungit